b'\n_START_ARTICLE_\nLygistopteroides\n_START_SECTION_\nUtseende\n_START_PARAGRAPH_\nEn middelsstor, slank, halvblank, svart trebukk, dekkvingene og pronotums bakhj\xc3\xb8rner gulbrune til brunr\xc3\xb8de. Antennene er tynne og litt mer enn halvparten s\xc3\xa5 lange som kroppen. Pronotum er trapesformet, med litt uttrukne bakhj\xc3\xb8rner og en markert "hals" foran. Dekkvingene er jevnbrede, beina middels lange, slanke.\n_START_SECTION_\nLevevis\n_START_PARAGRAPH_\nDe aller fleste blomsterbukkene har larver som lever i d\xc3\xb8d ved, men det finnes ogs\xc3\xa5 enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt p\xc3\xa5 sommeren, bes\xc3\xb8ker gjerne blomster, s\xc3\xa6rlig skjermplanter og andre planter med hvite, \xc3\xa5pne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.\n_START_SECTION_\nUtbredelse\n_START_PARAGRAPH_\nArten lever i Mexico (Durango).'